ועדת החוקה, חוק ומשפט, כנסת 16, פרוטוקול מספר 537, 2005-07-17 12:30

מיכאל איתן: אני פותח את הישיבה.

מיכאל איתן: על סדר היום - תקנות הסדר העיסוק בייצוג על-ידי יועצי מס (אגרות), התשס"ה-2005.

מיכאל איתן: מה המצב הקיים היום?

תמי סלע: אגרת בחינה - 189 שקל.

תמי סלע: יש ערר על בחינה, יש אגרת רישום חד פעמית.

מיכאל איתן: כמה הם רוצים היום?

דורית ואג: לפי נוסח אחד 550, לפי השני 600.

דורית ואג: אז אנחנו נקבע 400, זה כפול מהיום.

שי אהרונוביץ: עשינו תחשיבים.

שי אהרונוביץ: מה שקורה היום שהבחינות נתקעות.

שי אהרונוביץ: עד היום נציבות מס הכנסה לקחה על עצמה מכוח החוק את כל הדברים האלה.

מיכאל איתן: טוב, נקבע 500 על הבחינה, אבל הערר יהיה רק 100.

תמי סלע: החוק מונה את האגרות שאפשר לקבוע.

דורית ואג: תמי אומרת שעל הערר לא צריך לשלם.

מיכאל איתן: אבל אז סתם אנשים מערערים.

תמי סלע: אז לוקחים בחשבון במסגרת האגרה - - -

מיכאל איתן: אז נקבע 450 לבחינה ו-100 לערר.

תמי סלע: כשבן אדם עושה בחינה ומקבל את הרישיון בפעם הראשונה, הוא מקבל אגרה שבדרך כלל היא קצת יותר נמוכה.

מיכאל איתן: אבל איזו עבודה יש לעשות שם?

תמי סלע: זה במקום אגרה שנתית.

שי אהרונוביץ: זה כולל גם את אותה אגרה שנתית.

תמי סלע: הם באמת לא עשו הפרדה.

תמי סלע: הם קבעו אגרה שנתית ומשלמים אותה גם כאתה מקבל רשיון.

תמי סלע: דווקא במקומות אחרים בדרך כלל האגרה הזאת קצת יותר נמוכה כי כבר שילמת על הבחינה ועל כל התהליך אז לא רוצים להכביד יותר מדי.

תמי סלע: לכן בשנה שהתקבלת, קובעים אגרה קצת יותר נמוכה.

תמי סלע: כך זה גם אצל עורכי-הדין.

מיכאל איתן: אבל אני לא רוצה אגרה יותר נמוכה.

מיכאל איתן: אני רוצה אגרה שנתית קבועה.

מיכאל איתן: אגרת רישום בפנקס חד פעמי – ללא תשלום.

מיכאל איתן: ומתי שהוא ישלם בשביל השנה, רושמים אותו, וכל השנה הוא ישלם.

תמי סלע: אפשר גם ככה וגם ככה.

תמי סלע: אני מסבירה את הרציונל למה עשו את זה קצת יותר נמוך אצל אחרים.

תמי סלע: פה בתקנות הישנות הם קבעו 700 שקל שנתי או דו-שנתי ולא עשו אגרת רישום חד פעמית.

תמי סלע: האגרות החדשות שלפנינו הן גם יותר גבוהות וגם יש ביניהן חלוקה חד-פעמית לשני הכיוונים.

מיכאל איתן: רואה חשבון - 600 שקל לשנה.

שי אהרונוביץ: מי שהוא לא פעיל משלם הרבה פחות.

שי אהרונוביץ: מי שמעל שבעים משלם פחות.

שי אהרונוביץ: יש מדרוג.

תמי סלע: לא פעיל אצל הרוב זה פטור.

תמי סלע: שכיר משלם חצי מזה.

מיכאל איתן: אבל יועצי מס צריכים לשלם כמו רואי חשבון?

שי אהרונוביץ: הם רצו להעלות את רמת המקצוע.

מיכאל איתן: אני בעד 600 שקלים, אתם רוצים 700.

מיכאל איתן: נלך על האמצע - 650.

שי אהרונוביץ: ובלי הבדל בין שנה לשנתיים?

מיכאל איתן: בלי הבדל בין שנה לשנתיים.

תמי סלע: הם קבעו פה סכום אחר במצב שהאגרה לא שולמה במועד.

תמי סלע: החוק מתייחס לסיטואציה כזאת ואומר שאם מישהו לא שילם במועד אז עד שלא ישלם את זה עם ריבית והפרשי הצמדה, הוא לא יוכל לפעול.

תמי סלע: אני לא מבינה למה צריך לקבוע להם עוד סכומים מיוחדים במקרים שהם לא שילמו במועד.

מיכאל איתן: גם לאחרים אין.

שי אהרונוביץ: לעורכי דין יש.

שי אהרונוביץ: אני עורך דין, אני יודע וגם את יודעת שאם אני מאחר בתשלום זה 150 שקל הבדל.

מיכאל איתן: 100 שקל הבדל למי שלא משלם במועד.

מיכאל איתן: זה סותר את החוק?

מיכאל איתן: תמחקי את זה.

תמי סלע: בסדר, אז שישלם ריבית והפרשי הצמדה לפחות, כי אני לא יכולה בתקנות לסתור את החוק.

תמי סלע: כתוב: לא שילם בעל רשיון את האגרה במועדה, לא יהיה רשאי לשמש כיועץ מס - שזה סנקציה די משמעותית – כל עוד לא שילם את האגרה בתוספת ריבית והצמדה...

מיכאל איתן: אז תשנו את החוק.

שי אהרונוביץ: אז אין קנס.

תמי סלע: הקנס הוא בריבית.

תמי סלע: יש הקלות לגבי אגרה שנתית.

תמי סלע: אם הוא שכיר – מחצית, מגיל שבעים – שליש ולא פעיל רוצים שישלם בכל זאת 300 או 360, גם רואי חשבון וגם עורכי דין - - -

שי אהורונוביץ: יש לנו המון לא פעילים, וממשיכים להחזיק את המגנון.

דורית ואג: איזה מנגנון?

דורית ואג: הם נרשמו פעם אחת וזהו.

דורית ואג: איזה מנגנון?

תמי סלע: אם הם לא פעילים הם פטורים.

תמי סלע: גם רואי חשבון פטורים אם הם לא פעילים.

מיכאל איתן: 100 שקל לשנה.

תמי סלע: עם המתמחים אין בעיה.

תמי סלע: יש סעיף פטור.

תמי סלע: אתם הכנסתם סעיף פטור רק לגבי האגרות של הבחינות.

תמי סלע: למשל, אצל עורכי דין יש סעיף פטור שמתייחס לכל האגרות.

תמי סלע: חוץ מזה אפשר באמת להכניס כמו בלשכת עורכי הדין, זה יכול גם לדחות את מועד התשלום.

שי אהרונוביץ: נתחיל להתעסק כל היום בבקשות האלה.

תמי סלע: יש את זה גם אצל אחרים.

תמי סלע: למה למנוע?

מיכאל איתן: זה פחות כסף.

מיכאל איתן: אין פטורים.

מיכאל איתן: אני נגד פטורים.

מיכאל איתן: על 100 שקל יתחילו פטורים?

תמי סלע: אצל עורכי דין יש פטור.

מיכאל איתן: אז תמחקי אצל עורכי הדין.

תמי סלע: אין אף פעם נסיבות חריגות שמצדיקות התייחסות מיוחדת?

מיכאל איתן: לא על סכום של 100 או 200 שקל.

תמי סלע: זה לא 100 שקל, יש גם אגרה של 700 שקל.

מיכאל איתן: אין דחייה ואין כלום.

מיכאל איתן: 600 שקל לאדם שיש לו עסק, זה לא הרבה.

שי אהרונוביץ: אם הוא לא פעיל, שיקפיא את העסק.

תמי סלע: בהוראות המעבר אתם כתבתם שמי ששילם את האגרה עבור 2005 עד תחילת החוק ישלים את הסכום לפי התקנות, אבל אנחנו כבר ביולי.

מיכאל איתן: מי ששילם שילם.

שי אהרונוביץ: גם אני בעד.

תמי סלע: מי ששילם, שילם.

מיכאל איתן: תן עוד שבוע שיוכלו לשלם.

שי אהרונוביץ: ומי שכבר שילם יוחזר לו לפי התעריף החדש.

שי אהרונוביץ: שינינו.

שי אהרונוביץ: האלטרנטיבה היתה שנדחה.

משה שופמן: האגרה של 450, של הבחינה הראשונה - -

שי אהרונוביץ: פה יש שתי בחינות.

שי אהרונוביץ: כל פעם שהזמנו מקומות בגני התערוכה זה היה משהו סמלי.

שי אהרונוביץ: אנחנו תימחרנו את זה.

שי אהרונוביץ: ועד היום שזה היה סמלי - - --

מיכאל איתן: הסכום יהיה 400 שקל.

מיכאל איתן: מי בעד?

מיכאל איתן: בעד התקנות - 2

מיכאל איתן: התקנות התקבלו פה אחד.